ang tanong nakikilala baga ninyo ang lagda ng inyong kaibigan? salvi ay hindi sumagot; umanyong mangungusap, at hindi alumana ang ginagaway ipinahid sa noo ang serbilyeta. ano ang nangyari sa inyo? iyan ang kaniyang sulat! ang mahinang sagot, na halos hindi madingig; iyan ang tunay na sulat ni ibarra! at matapos makasandig sa sandalan ng luklukan ay binayaang mabitin ang kaniyang mga kamay na waring kinulang ng lakas. ang di kapalagayang loob ay naging sindak; nangagkatinginan silasila nang walang kahumahuma. tinangka ng general ang tumindig, ngunit sa pangingilag na baka ipalagay na pagkatakot ang gayon, ay nagpigil at lumingap sa kaniyang paligid. walang mga sundalo: ang mga alilang naglilinkod ay hindi niya nakikilala. magpatuloy tayo ng pagkain, mga ginoo, aniya at huwag natin bigyang halaga ang isang biro! ngunit ang kaniyang boses ay hindi nakapagbigay katiwasayan kundi bagkus pa ngang nagpalalo nang di kapalagayang loob. ang boses ay nanginginig.